钦定古今图书集成/历象汇编/庶征典/第012卷 > 《贺连理棠树合欢瓜白兔表》武元衡
## 钦定古今图书集成/历象汇编/庶征典/第012卷 > 《贺连理棠树合欢瓜白兔表》武元衡

臣某言：“臣闻至德有感，嘉瑞必呈。非汪洋雾霈，不能
动神灵；非葳蕤合还，无以彰明盛。伏惟陛下登建皇
极，二纪于兹，情无忘于一日，德弥新于万载。怀徕反
侧，优容直谅，至仁所渐，潜锁于毒螫；大赉所及，无间
于忽荒。故得祯祥荐臻，策简填委，迨于今日，不可胜
书。此实上天所以丁宁，俟登封告成也。今又见许州”
长社县刘斌地内《连理棠树图》《徐州彭城县阳守志
园中合欢瓜图》，又进白兔并图等。伏以甘棠符于国
号，连理表于邑中，瓜瓞颂于诗人，合欢守于园内。兔
居卯位，白顺金色，金者取象于武臣，白者明资于义邑。足表巍巍宗社，长庆于大同；赫赫天枝，永崇于皇
度。俾秉旄节，必效精诚，悬象告人，焯“乎明著。窃览前
志，历考休征，积彼千载之祥，无兹一岁之盛。臣忝私
恩，睹所未闻，抃舞之诚，倍百恒品。无任《云云》。”